Os yw eich tenant yn derbyn budd-daliadau penodol sy'n dibynnu ar brawf modd neu os oes gennych gyflwr iechyd sy'n golygu eu bod mewn perygl o ddioddef salwch y gellir ei osgoi am eu bod yn byw mewn cartref oer, gallant fod yn gymwys i gael gwelliannau i'r cartref heb unrhyw gost iddyn nhw eu hunain nac i'r landlord drwy Cynllun Nyth Llywodraeth Cymru.
Os nad yw eich tenant yn gymwys i gael cynllun Nyth, efallai y bydd cymorth ar gael gan Rhentu Doeth Cymru. Bydd angen cyfraniad ariannol tuag at y gwaith gan y landlord. Darllenwch ymlaen i gael rhagor o wybodaeth.
Rent Smart Wales in partnership with Welsh Mae Rhentu Doeth Cymru mewn partneriaeth ag awdurdodau lleol Cymru wedi sicrhau Cyllid Cartrefi Cynnes i gynnig help llaw i landlordiaid a thenantiaid i osod gwres canolog (boeler nwy, rheiddiaduron a gwaith cysylltiedig) mewn eiddo ar rent.
Mae Rhentu Doeth Cymru yn gyfrifol am y broses ymgeisio, gan gysylltu â landlordiaid a thenantiaid am y gwaith a phenodi contractwyr cymeradwy.
Bydd angen cyfraniad tuag at gost gyffredinol y gwaith gan y landlord. Bydd y cyfraniad hwn yn amrywio yn dibynnu ar y gwerth a'r math o waith sydd ei angen yn yr eiddo ar rent. Bydd cymorth unigol yn cael ei deilwra yn ôl pa mor gymwys yw'r eiddo a'r ymgeisydd ar gyfer pob elfen.
Cael Thystysgrif Perfformiad Ynni gyfredol F neu G; A
Bod o fewn radiws 23 metr i gysylltiad nwy; A
Bod yn destun arolwg technegol i benderfynu pa eiddo sy'n gymwys
Byw mewn ardal a restrir o fewn y 25% o ardaloedd mwyaf amddifad yng Nghymru (fel y mesurwyd gan Fynegai Amddifadedd Lluosog Cymru 2019). Edrychwch yma; NEU
Fod yn gymwys i gael cymorth o dan y Datganiad o Fwriad penodedig (SOI) ar gyfer yr awdurdod lleol y lleolir yr eiddo
Mae Sure Group yn darparu gwasanaethau nwy, mecanyddol, trydanol a chynnal a chadw eiddo sy'n ddiogel, yn ddibynadwy ac yn ennill gwobrau. Maent yn arbenigwyr mewn darparu gwasanaethau cynnal a chadw ymatebol a chymorth ehangach i dros 160,000 o gartrefi a busnesau ledled y DU. Ymweld â'r wefan yma.
Cefndir pecyn ariannol
Mae'r pecyn ariannol cyfan yn cynnwys nifer o ffrydiau grant gan gynnwys:
Y Gronfa Cartrefi Clyd - wedi'i sefydlu gan y Grid Cenedlaethol a'i weinyddu gan Affordable Warmth Solutions i wella cartrefi tmewn tlodi tanwydd.
Cyllid Rhwymedigaethau Cwmnïau Ynni (ECO)- wedi'i sicrhau drwy gwmnïau ynni
Cyllid Cynllun Estyn Rwydwaith Gwael ar gyfer Tanwydd - Cyllid wedi'i sicrhau drwy Wales and Wet Utilities sy'n amsugno cost cysylltu â'r rhwydwaith nwy (os oes angen)
Cam 1 - Cais landlord: Cwblhewch yma i gofrestru eich diddordeb
Cam 2 – Cydsyniad y tenant: Byddwn yn gofyn am ganiatâd y tenant i fwrw ymlaen â'ch cais landlord ac i wneud y gwaith. Gofynnir i'r landlord gysylltu â'r tenant er mwyn iddo lenwi'r ffurflen caniatâd tenantiaid sydd ar gael yma.
Sylwch: Mae'r cyllid yn gyfyngedig a bydd yn cael ei gynnig ar sail y cyntaf i'r felin. Nid yw cyflwyno cais yn rhoi cadarnhad o'r cyllid. .